ประกาศกระทรวงอุตสาหกรรม
เรื่อง หลักเกณฑ์และวิธีการควบคุมการขนแร่และการจัดเก็บแร่
ที่นำเข้ามาในราชอาณาจักรหรือเขตไหล่ทวีป

พ.ศ. ๒๕๖๗

โดยที่เป็นการสมควรกำหนดหลักเกณฑ์และวิธีการควบคุมการขนแร่และการจัดเก็บแร่ที่นำเข้ามา
ในราชอาณาจักรหรือเขตไหล่ทวีป เพื่อมิให้ส่งผลกระทบต่อสิ่งแวดล้อมหรือความปลอดภัย
ของประชาชน

อาศัยอำนาจตามความในมาตรา ๕ และมาตรา ๑๐๕ แห่งพระราชบัญญัติแร่ พ.ศ. ๒๕๖๐
รัฐมนตรีว่าการกระทรวงอุตสาหกรรม จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศกระทรวงอุตสาหกรรม เรื่อง หลักเกณฑ์และวิธีการควบคุม
การขนแร่และการจัดเก็บแร่ที่นำเข้ามาในราชอาณาจักรหรือเขตไหล่ทวีป พ.ศ. ๒๕๖๗”

ข้อ ๒ ประกาศนี้ให้ใช้บังคับเมื่อผ่านกำหนดหนึ่งร้อยแปดสิบวันนับแต่วันประกาศ
ในราชกิจจานุเบกษาเป็นต้นไป

ข้อ ๓ ในประกาศนี้
“แร่” มายความว่า หัวแร่มอนาไซต์หรือสินแร่ที่มีแร่มอนาไซต์เป็นองค์ประกอบมากกว่า
ร้อยละ ๕๐ โดยน้ำหนัก ซึ่งนำเข้ามาในราชอาณาจักรหรือเขตไหล่ทวีป

“การขนแร่” มายความว่า การเคลื่อนย้ายแร่จากสถานที่หนึ่งไปยังอีกสถานที่หนึ่ง
เพื่อการจัดเก็บแร่ การแต่งแร่ การประกอบโลหกรรม และหมายความรวมถึงการขนแร่เพื่อการจัดเก็บแร่
ภายหลังกระบวนการแต่งแร่หรือประกอบโลหกรรม

“สถานที่จัดเก็บแร่” มายความว่า พื้นที่เก็บกองแร่ตามประกาศนี้
“ผู้ขนแร่” มายความว่า ผู้ประกอบกิจการนำเข้าแร่หรือผู้ให้บริการขนส่งแร่ตามประกาศนี้
“ผู้จัดเก็บแร่” มายความว่า ผู้ประกอบกิจการนำเข้าแร่หรือผู้ให้บริการสถานที่จัดเก็บแร่
และหมายความรวมถึงผู้จัดเก็บแร่ตามประกาศนี้ในสถานประกอบการ

ข้อ 4 ประกาศนี้ไม่ใช้บังคับกับการขนแร่และการจัดเก็บแร่ที่เป็นสินค้าผ่านแดน
ตามกฎหมายว่าด้วยศุลกากร

ข้อ ๕ ให้ผู้ขนแร่ดำเนินการ ดังนี้

(๑) บรรจุแร่ในถุงหรือภาชนะที่มีความมั่นคงแข็งแรงและปิดมิดชิด เพื่อป้องกันการร่วงหล่น และฟุ้งกระจาย และมีป้ายบ่งชี้ชนิดแร่ที่บรรจุให้สามารถมองเห็นได้อย่างชัดเจน

(๒) ห้ามบรรจุแร่ไว้ในถุงหรือภาชนะหรือตู้บรรทุกสินค้าร่วมกับแร่ชนิดอื่นหรือวัสดุอื่นใด

(๓) ยานพาหนะที่ใช้ในการขนแร่ต้องเป็นตู้ปิดทึบหรือตู้บรรทุกสินค้า โดยปิดล็อคตู้ปิดทึบ หรือตู้บรรทุกสินค้าที่ใช้ขนส่งตามความเหมาะสม

(๔) ผู้ปฏิบัติงานขนแร่ต้องสวมเสื้อผ้าที่รัดกุมและสวมอุปกรณ์ป้องกันอันตรายส่วนบุคคล ตลอดระยะเวลาที่ปฏิบัติงานการขนแร่

หมวด ๒ การจัดเก็บแร่

ข้อ ๖ ผู้จัดเก็บแร่ต้องจัดทำมาตรการด้านความปลอดภัยในการจัดเก็บแร่ ดังนี้

(๑) จัดเก็บแร่ไว้ในพื้นที่เฉพาะมิให้ปะปนกับแร่ชนิดอื่น และต้องมีมาตรการป้องกันมิให้มี การแพร่กระจายออกสู่ภายนอกพื้นที่ที่กำหนด

(๒) จัดเก็บแร่ไว้ในถุงหรือภาชนะที่ปิดมิดชิด และต้องจัดเก็บไว้ในพื้นที่เฉพาะอยู่ภายในอาคาร ที่มีหลังคาปิดมิดชิด และมีมาตรการป้องกันมิให้มีการแพร่กระจายของรังสี และให้ติดตั้งสัญลักษณ์ทางรังสีและข้อความเตือนภัยด้วย

(๓) จัดให้มีมาตรการควบคุมการเข้าออกพื้นที่บริเวณสถานที่จัดเก็บเร่อย่างชัดเจน

(๔) ยานพาหนะที่ใช้ในการขนแร่ต้องมีการล้างทำความสะอาดทั้งล้อและตัวของยานพาหนะ ก่อนออกจากสถานที่จัดเก็บแร่ทุกครั้ง

(๕) ผู้ปฏิบัติงานในสถานที่จัดเก็บแร่ต้องสวมเสื้อผ้าที่รัดกุมและสวมอุปกรณ์ป้องกันอันตราย ส่วนบุคคลตลอดระยะเวลาที่ปฏิบัติงานในสถานที่จัดเก็บแร่

(๖) บริเวณสถานที่จัดเก็บแร่ต้องมีการตรวจวัดรังสีด้วยเครื่องตรวจวัดรังสีที่มีประสิทธิภาพ และต้องมีจำนวนเพียงพอ โดยให้ทำการตรวจวัดก่อนและหลังการปฏิบัติงาน การตรวจวัดให้วัดเทียบ กับมาตรฐานเครื่องทุก ๑๒ เดือน

ข้อ ๗ ผู้จัดเก็บแร่ต้องรายงานการจัดเก็บแร่ทุกรอบปีต่อกรมอุตสาหกรรมพื้นฐานและ
การเหมืองแร่ภายในวันที่ ๓๐ เมษายนของปีถัดไป การรายงานให้ดำเนินการโดยแบบและวิธีการ
ทางอิเล็กทรอนิกส์ผ่านระบบการรายงานข้อมูลกลางของกระทรวงอุตสาหกรรม

หมวด ๓
บทกำหนดโทษ

ข้อ ๘ ผู้ใดไม่ปฏิบัติตามหลักเกณฑ์และวิธีการควบคุมการขนแร่และการจัดเก็บแร่ที่นำเข้ามา
ในราชอาณาจักรหรือเขตไหล่หวีตามที่กำหนดไว้ในประกาศนี้ ต้องรับโทษทางอาญาตามมาตรา ๑๖๗
แห่งพระราชบัญญัติแร่ พ.ศ. ๒๕๖๐

ประกาศ ณ วันที่ ๒๕ พฤศจิกายน พ.ศ. ๒๕๖๗
เอกนัฎ พรมพันธุ์
รัฐมนตรีว่าการกระทรวงอุตสาหกรรม